nl nl en fr tr tr tr tr tr de pt af tr da en en af af en af af af af af nl af af af af fi en en
Stap 2: Gedagtes vergestalt in gedrag
“Speech is the mirror of the soul; as a man speaks, so he is.” – Publilius Syrus (in die eerste eeu reeds)
“When you have spoken the word, it reigns over you. When it is unspoken you reign over it.” – Arabian Proverb
Daar is allerhande interessante studies (kyk hier) omtrent die mag van die woord en die invloed wat dit (gesproke, of selfs in ons gedagtes) uitoefen op ons gedrag. Dis onder andere hierdie mag wat ons gaan gebruik om nie-rokers te word.
Jy sal opmerk dat ek verkies om te praat van 'nie-roker word' eerder as om sê 'ophou rook'. Jy mag dit as triviale semantiek beskou, maar dan maak jy 'n groot fout.
Nie-Roker vs Ophou Rook:
Om 'op te hou rook' impliseer jy bly 'n roker wat opgehou het ... en moet aanhou om op te hou ... dag na dag tot in die blerrie ewigheid in! Ek is jammer, maar dit is nie 'n aantreklike opsie vir my nie. Ek wil nie heeltyd oor my skouer kyk vir die rook-spook om my weer te oorval nie. Dit is nie ware vryheid nie.
Om 'n Nie-roker te wees is presies dit ... 'n glimlaggende, gemaklike en ontspanne nie-roker ... en basta met die voortdurende ophouery! Daarom moet die strewe, of die uitgesproke doelwit, eerder die transformasie na Nie-Roker status wees.
So die tweede stap (eintlik 'n fase) gaan oor die visualisering en vergestalting in jou gemoed, van hoe negatief rook vir jou is en hoe wonderlik dit gaan wees om 'n Nie-Roker te word.
Op hierdie stadium gaan jy nog voort met jou gewone rook-roetine. Jy gaan eers ophou wanneer jy gemaklik-gereed voel aan die einde van hierdie fase.
Ons gebruik twee stelle kragte om ons van Roker na Nie-Roker te beweeg. Ons skep kragte wat ons wegstoot van Roker-wees en terselfdertyd kragte wat ons aantrek na Nie-Roker status.
Ek stel voor dat jy die volgende doen in hierdie fase:
Herinner jouself aan die negatiewe aspekte van jou rookgewoonte.
Visualiseer jou eie reeks kort flieks waarin jy 'star' as Nie-Roker
Sien jouself in verskillende situasies, veral waar jy sosiaal verkeer en tipies sal rook. Let veral op die positiewe aspekte van nie-roker wees.
Hou hiermee aan, tot jy duidelik voel NOU is dit tyd om op te hou ... NOU is jy gereed om by daai elite Nie-Roker klub aan te sluit.
image by Salvatore Vuono
Sign in|Recent Site Activity|Report Abuse|Print Page|Powered By Google Sites